Rreth Nesh
Prefekti i Qarkut Dibër, është organ përfaqësues i Këshillit të Ministrave në Njësinë Administrativo-Territoriale Qarku Dibër, sipas përcaktimeve të Ligjit nr. 115/2014 datë 31.07.2014 “Për ndarjen administrative-territoriale të njësive të qeverisjes vendore në Republikën e Shqipërisë”.
Institucioni i Prefektit të Qarkut Dibër , me seli në qytetin e Peshkopisë është krijuar dhe funksionon në përputhje me Ligjin nr. 8297, datë 25.07.2000 “Për Prefektin”, i ndryshuar me Ligjin nr. 107/2016.
Në Prefekturën e Qarkut Dibër përfshihen bashkitë: Dibër, Bulqizë, Mat dhe Klos.
Brenda juridiksionit të Prefektit të Qarkut Dibër, funksionojnë 4 bashki, si niveli i parë i vetëqeverisjes vendore dhe Këshilli i Qarkut si nivel i dytë i vetëqeverisjes vendore.
Parimet e organizimit dhe funksionimit të Insitucionit të Prefekti bazohen në Kushtetutën e Republikës së Shqipërisë, në Ligjin “Për Prefektin”, në legjislacionin shqiptar në fuqi dhe në akte ligjore dhe nënligjore të Këshillit të Ministrave.
Aktet normative të Ministrive dhe Institucioneve të tjera qëndrore, ndihmojnë në veprimtarinë e tij kontrolluese dhe bashkërenduese.
Prefekti i Qarkut Dibër në mbështetje të misionit dhe rolit që ka në rajon, ka objekt pune kontrollin ligjor dhe bashkërendimin e veprimtarisë së ndërmarrjeve dhe institucioneve shtetërore në nivel vendor, midis tyre dhe me NJ.V.V.’të e Rajonit të Dibrës.
Institucioni i Prefektit ka aparatin e tij administrative për realizimin e funksioneve, që me ligj i ngarkohen Prefektit.
Struktura dhe numëri organik i punonjësve të aparatit të Prefektit të Qarkut Dibër, miratohet me Urdhër të Kryeministrit “Për miratimin e strukturës dhe organikës së administratës së Prefektit të Qarkut Dibër”.


